24. 4. 89 De Europæiske Fællesskabers Tidende Nr. C 102/3 
Udtalelse om forslaget til Rådets direktiv om ændring af direktiv 86/278/EØF om beskyttelse 
af miljøet, navnlig jorden, for så vidt angår chrom, i forbindelse med anvendelse i landbruget 
af slam fra rensningsanlæg (*) 
(89/C 102/02) 
Rådet for De Europæiske Fællesskaber besluttede den 8. december 1988 under henvisning til 
EØF-traktatens artikel 130 S at anmode om Det økonomiske og sociale Udvalgs udtalelse 
om det ovennævnte emne. 
Det forberedende arbejde henvistes til ØSU's sektion for miljø-, sundheds- og forbruger­
spørgsmål, som udpegede Georges Proumens til ordfører. Sektionen vedtog sin udtalelse den 
31. januar 1989. 
Det økonomiske og sociale Udvalg vedtog på sin 263. plenarforsamling, den 22. februar 1989, 
enstemmigt følgende udtalelse. 
1. Generelle bemærkninger 2. Særlige bemærkninger 
1.1. ØSU hilser direktivforslaget velkommen, da det 
er nødvendigt og udfylder et midlertidigt hul i grunddi­
rektiv 86/278/EØF (2). Der blev ikke fastsat grænsevær­
dier for chrom i grunddirektivet, fordi der ikke dengang 
forelå tilstrækkelige videnskabelige undersøgelser. 
1.2. Disse undersøgelser foreligger nu, og de har ført 
til klare konklusioner, hvis begrundelse udgør en meget 
klar syntese. 
1.3. Det skal bemærkes, at grænseværdierne varierer 
i de medlemsstater, som allerede før dette direktivfor­
slags fremsættelse har truffet lovmæssige foran­
staltninger eller fremsat henstillinger. 
1.4. Det er derfor vigtigt, at de pågældende medlems­
stater ikke drager gyldigheden af den videnskabelige 
rapport, som forelå i begyndelsen af 1988, i tvivl. 
1.5. ØSU har rejst det spørgsmål, om chromindhol-
det kan infiltrere grundvandet, eller om landbrugspro­
dukterne kan indeholde chrom, som man ville kunne 
genfinde i fødekæden. Den videnskabelige rapport, som 
Kommissionen har ladet udarbejde, giver tilfredsstillen­
de svar på dette spørgsmål. 
1.6. ØSU har endvidere ønsket at vide, hvilken virk­
ning en eventuel spredning af rensningsslam på 
græsningsarealer kunne få. 
Herom fastsættes det i grunddirektivet 86/278/EØF, at 
der skal gå en vis frist mellem spredningen af især 
chromholdigt slam og det tidspunkt, hvor kvæget kan 
begynde at græsse. Denne frist er på mindst 3 uger, 
men den fastsættes af medlemsstaterne, som i visse 
tilfælde kan forlænge den under hensyntagen til de 
klimatiske forhold (regioner med varmt og tørt klima 
eller ringe regnmængde). 2.1. Grænseværdierne 
2.1.1. Der er tre grupper af grænseværdier ligesom i 
grunddirektiv 86/278/EØF: 
a) for koncentrationen af tungmetaller i jorden; 
b) for koncentrationen af tungmetaller i slam til anven­
delse i landbruget; 
c) for de årlige mængder af tungmetaller, som kan 
tilføres dyrkede jorder. 
2.1.2. Grænseværdierne for koncentrationen af 
chrom i jorden går fra 100 til 200 mg/kg tørstof. 
2.1.3. Grænseværdierne for koncentrationen af 
chrom i slam til anvendelse i landbruget går fra 1 000 
til 1 750 mg/kg tørstof. 
2.1.4. Grænseværdien for de årlige mængder af 
chrom, som kan tilføres dyrkede jorder, er på 4,5 kg/ 
ha pr. år. 
2.1.5. Det skal bemærkes, at den maksimale grænse­
værdi for koncentrationen i slam kan betragtes som 
meget høj og ikke altid acceptabel ved systematisk 
anvendelse af slam gennem længere tid. Det lader dog 
til, at grænseværdierne for de årlige mængder netop 
gør det muligt at regulere denne anvendelse. 
2.1.6. Medlemsstaterne kan frit fastsætte grænse­
værdien inden for de to yderværdier, der er nævnt i 
ovenstående punkt 2.1.2 og 2.1.3. Medlemsstaterne kan 
afgøre, hvilken grænseværdi der skal gælde enten i 
landet eller i regionen, alt efter jordbundens art, de 
sædvanlige klimatiske forhold og landbrugets praksis. 
i1) EFT nr. C 307 af 2. 12. 1988, s. 9. 
(2) EFTnr. L 181 af 4. 7. 1986. I betragtning af farligheden af hexavalent chrom, der 
opstår som følge af oxidering af trivalent chrom, der 
er fremherskende i slam og i jordbunden, må et vigtigt 
Nr. C 102/4 De Europæiske Fællesskabers Tidende 24. 4. 89 
element i vurderingen af jordbundens beskaffenhed 
være jordbundens evne til at oxidere chrom. 
2.2. Direktivets gennemførelse 
2.2.1. ØSU har rejst spørgsmålet, om 1. januar 1990 
var en realistisk dato. 
Grunddirektivet skal anvendes i medlemsstaterne senest 
juli 1990. Da det nu kun drejer sig om at tilføje grænse­
værdier for chrom, uden at direktivets øvrige bestem­
melser skal ændres, er denne dato ikke blot realistisk, 
men meget ønskelig. 
Det er dog vigtigt, at Kommissionen sørger for, at 
grunddirektivet faktisk anvendes, og at de nødvendige 
kontrolsystemer indføres. 
2.2.2. De rensningsanlæg, der producerer slam, og 
som råder over de tekniske midler til tungmetalkontrol-
lering, skal sættes i stand til at kontrollere chromindhol-
det efter en klar administrativ procedure i henhold til 
artikel 10 i direktiv 86/278/EØF. 
Det skal dog undersøges, om denne procedure, som er 
rent teoretisk, så længe rammedirektivet ikke anvendes, 
er effektiv. 
2.2.3. Overskrides de fastsatte grænseværdier, er det 
vigtigt, at renseanlæggene bortskaffer slammet. 
Bryssel, den 22. februar .1989. Dette kan ske på tre måder: 
a) forbrænding; 
b) deponering som farligt affald (selv om der bliver 
stadig færre af sådanne lossepladser); 
c) spredning på arealer, der ikke anvendes til levneds­
middelkulturer. 
2.2.4. Disse metoder er fortsat baseret på erfaringen, 
de er utilfredsstillende og må forventes at forårsage 
miljøproblemer (måske bortset fra forbrænding). 
Kommissionen må derfor opfordre medlemsstaterne til 
at fremsætte henstillinger til de industrier, de produce­
rer chromholdigt affald, om at reducere mængden af 
dette affald så meget som muligt under hensyntagen til 
de eksisterende tekniske muligheder. 
2.3. Konsekvensvurdering 
2.3.1. Konsekvensvurderingen vedrører i alt væsent­
ligt landbrugsbedrifter under GD VI og ikke små og 
mellemstore virksomheder som sådan. Man må dog 
ikke se bort fra, at et stort antal landbrugsbedrifter i 
sig selv er små og mellemstore virksomheder. 
2.3.2. Der gøres opmærksom på, at GD VI er blevet 
hørt om problemet i forbindelse med spredning af slam, 
og at det for øvrigt rådede GD XI til at fastsætte lidt 
strengere normer. Dette råd er blevet fulgt. 
2.3.3. Høringen har derfor ikke blot været effektiv, 
men er foretaget på grundlag af de krav, der må stilles 
til god landbrugsdrift, samtidig med at der er taget 
hensyn til eventuelle miljøproblemer. 
Alberto MASPRONE 
Formand for 
Det økonomiske og sociale Udvalg